《杂兴 其三》
宋代·方一夔

青山相对总仪刑，人世浮华隔几尘。厚味不知菘韭薄，旧衔那似菊松新。

银罂豹血争刘项，翠釜驼峰死虢秦。大抵危机随富贵，不曾粘著退閒人。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。